**Ministru kabineta rīkojuma projekta "Par atklāta konkursa izsludināšanu uz Eiropas Prokuratūras Eiropas prokurora amatu" sākotnējās ietekmes novērtējuma ziņojums (anotācija)**

|  |
| --- |
| **Tiesību akta projekta anotācijas kopsavilkums** |
| Mērķis, risinājums un projekta spēkā stāšanās laiks (500 zīmes bez atstarpēm) | Ministru kabineta rīkojuma "Par atklāta konkursa izsludināšanu uz Eiropas Prokuratūras Eiropas prokurora amatu" (turpmāk – Rīkojums) mērķis ir līdz 2019. gada marta beigām Padomes 2017. gada 12. oktobra regulas (ES) 2017/1939, ar ko īsteno ciešāku sadarbību Eiropas Prokuratūras (EPPO) izveidei (turpmāk – Regula), 14. panta atlases komitejai iesniegt Latvijas Republikas kandidātus uz Eiropas prokuratūras Eiropas prokurora amata vietu. Mērķis tiks sasniegts izsludinot atklātu konkursu un izveidojot atlases komisiju, kura atlasīs trīs kandidātus. |

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Regulas 16. pants noteic, ka katra dalībvalsts izvirza trīs kandidātus Eiropas prokurora amatam.Eiropas Komisija 2018. gada 6. decembra vēstulē lūdz dalībvalstis laicīgi uzsākt pretendentu atlasi, lai līdz 2019. gada marta beigām izvirzītu trīs kandidātus Eiropas Prokuratūras Eiropas prokurora amatam.Tāpēc nepieciešams izsludināt atklātu konkursu un izveidot Eiropas Prokuratūras Eiropas prokurora amata pretendentu atlases komisiju (turpmāk – Komisija), kas izvēlēsies trīs atbilstošākos kandidātus. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Regulas 16. panta 1. punkts noteic, ka katra dalībvalsts izvirza trīs kandidātus Eiropas prokurora amatam no tādu kandidātu vidus:a) kuri tajā brīdī ir attiecīgās dalībvalsts prokuratūras vai tiesu iestāžu locekļi;b) kuru neatkarība ir neapšaubāma; unc) kuriem ir kvalifikācija, kas to attiecīgajās dalībvalstīs prasīta, lai ieņemtu augstus amatus prokuratūrā vai tiesā, un kuriem ir attiecīga praktiskā pieredze saistībā ar valsts tiesību sistēmām, finanšu izmeklēšanu un tiesu iestāžu starptautisko sadarbību krimināllietās.Saskaņā ar Regulas 14. panta 3. punktu un 16. panta 2. punktu par dalībvalstu izvirzītajiem kandidātiem motivētu atzinumu sniedz īpaša atlases komiteja (Regulas 14. panta atlases komiteja), kuras sastāvā ir divpadsmit personas, kuras izvēlētas no Eiropas Savienības Tiesas un Revīzijas palātas bijušo locekļu, bijušo *Eurojust* valstu locekļu, valstu augstāko tiesu locekļu, augsta līmeņa prokuroru un vispāratzītu kompetentu juristu vidus. Savukārt pēc atlases komitejas motivētā atzinuma saņemšanas Eiropas Savienības Padome izraugās un ieceļ vienu no kandidātiem par attiecīgās dalībvalsts Eiropas prokuroru. Regulas 16. panta 3. punkts nosaka, ka Eiropas Savienības Padome ar vienkāršu balsu vairākumu ieceļ Eiropas prokurorus uz sešu gadu pilnvaru termiņu, kas nav atjaunojams, bet sešu gadu termiņa beigās Eiropas Savienības Padome var nolemt pilnvaras pagarināt vēl uz laiku, kas nepārsniedz trīs gadus.Lai nodrošinātu trīs kandidātu izvirzīšanu Eiropas Prokuratūras Eiropas prokurora amatam no Latvijas Republikas, ar Rīkojumu tiks izsludināts konkurss uz Eiropas Prokuratūras Eiropas prokurora amatu. Vienlaikus ar Rīkojumu tiks apstiprināts konkursa sludinājuma teksts, uzdodot Tieslietu ministrijai nodrošināt sludinājuma publicēšanu oficiālajā izdevumā "Latvijas Vēstnesis", izdevumā "Jurista Vārds", Ministru kabineta, Tieslietu ministrijas, Latvijas Republikas Prokuratūras un Latvijas tiesu portāla tīmekļa vietnēs. Papildus Tieslietu ministrijai tiks uzdots izstrādāt Eiropas Prokuratūras Eiropas prokurora amata pretendentu atklāta konkursa nolikuma projektu (turpmāk – Nolikums), kas regulēs konkursa komisijas darba organizatoriskos jautājumus. Rīkojums arī paredz izveidot Komisiju, nosakot tās personālsastāvu ar pārstāvjiem no Augstākās tiesas, Ģenerālprokuratūras, Valsts kancelejas un Latvijas pārstāvja Eirojustā. Rīkojums nosaka, ka Komisija saskaņā ar Nolikumu izvērtē pretendentus, kuri pieteikušies konkursā, kā arī to, ka Komisijas priekšsēdētājs, ja nepieciešams, Komisijas darbā var pieaicināt ekspertus, speciālistus un nevalstisko organizāciju pārstāvjus.Saskaņā ar Rīkojumu Komisijai jāizvēlas trīs atbilstošākie pretendenti un tieslietu ministram noteiktā kārtībā jāiesniedz Ministru kabinetā priekšlikums par trim Komisijas izvirzītajiem, atbilstošākajiem Eiropas Prokuratūras Eiropas prokurora amata kandidātiem. Visbeidzot Rīkojums nosaka, ka Ministru kabineta apstiprinātās trīs izvirzīto pretendentu kandidatūras Eiropas Prokuratūras Eiropas prokurora amatam Tieslietu ministrija iesniedz Regulas 14. panta atlases komitejai. |
| 3. | Projekta izstrādē iesaistītās institūcijas un publiskas personas kapitālsabiedrības | Tieslietu ministrija Rīkojumu izstrādāja Tieslietu ministrijā izveidotajā darba grupā, kas strādā pie Regulas ieviešanas. Darba grupā piedalās pārstāvji no Iekšlietu ministrijas, Finanšu ministrijas, Ģenerālprokuratūras, Valsts policijas, Valsts ieņēmumu dienesta nodokļu un muitas policijas, Korupcijas novēršanas un apkarošanas biroja, Latvijas Zvērinātu advokātu padomes, Rīgas pilsētas Vidzemes priekšpilsētas tiesas un Rīgas apgabaltiesas. Papildus Rīkojuma izstrādē tika iesaistīta arī Augstākā tiesa un Valsts kanceleja. |
| 4. | Cita informācija | Nav. |
|   |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| Projekts šo jomu neskar. |
|  |
| **III. Tiesību akta projekta ietekme uz valsts budžetu un pašvaldību budžetiem** |
| Projekts šo jomu neskar. |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| Projekts šo jomu neskar. |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| 1. | Saistības pret Eiropas Savienību | Regulas 16. panta 1. punkts noteic, ka katra dalībvalsts izvirza trīs kandidātus Eiropas prokurora amatam. Savukārt Regulas 16. panta 3. punkts nosaka, ka Eiropas Savienības Padome ar vienkāršu balsu vairākumu ieceļ Eiropas prokurorus uz sešu gadu pilnvaru termiņu, kas nav atjaunojams, bet sešu gadu termiņa beigās Eiropas Savienības Padome var nolemt pilnvaras pagarināt vēl uz laiku, kas nepārsniedz trīs gadus. |
| 2. | Citas starptautiskās saistības | Nav. |
| 3. | Cita informācija | Nav. |

|  |
| --- |
| **1. tabulaTiesību akta projekta atbilstība ES tiesību aktiem** |
| Projekts šo jomu neskar. |
| **2. tabulaAr tiesību akta projektu izpildītās vai uzņemtās saistības, kas izriet no starptautiskajiem tiesību aktiem vai starptautiskas institūcijas vai organizācijas dokumentiem.Pasākumi šo saistību izpildei** |
| Projekts šo jomu neskar. |

|  |
| --- |
| **VI. Sabiedrības līdzdalība un komunikācijas aktivitātes** |
| Projekts šo jomu neskar. |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Rīkojuma izpildi nodrošinās Tieslietu ministrija sadarbībā ar atbildīgajām institūcijām. Komisijas darbā nominēti pārstāvji no Augstākās tiesas, Ģenerālprokuratūras, Valsts kancelejas, kā arī Latvijas pārstāvis Eirojustā. |
| 2. | Projekta izpildes ietekme uz pārvaldes funkcijām un institucionālo struktūru. Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Rīkojumā noteiktās funkcijas tiks īstenotas institūciju esošo kompetenču ietvaros. |
| 3. | Cita informācija | Eiropas Prokuratūras Eiropas prokurora amata konkursa izsludināšana, atlase un Komisijas darbs tiks nodrošināts Tieslietu ministrijai piešķirto budžeta līdzekļu ietvaros. |

Iesniedzējs:

tieslietu ministrs Jānis Bordāns

Ozola 67036970
Zane.Ozola@tm.gov.lv